C 135/8
ET
Euroopa Liidu Teataja
18.4.2023
LISA
Tõendid, mis kinnitavad, et litsentsitud loomaaedade või aretus-/kaitseprogrammidega taotletavad eesmärgid ei kahjusta liigi kaitset ja on õiguspärased Käesoleva juhenddokumendi punkti 3 alapunktides a ja b on osutatud juhtudele, kus liikmesriigi CITESi korraldusasutus võib anda välja ekspordi- või reekspordiloa või ELi-sisese sertifikaadi, kui ta on veendunud, et luba või sertifikaati kasutatakse õiguspärastel eesmärkidel, mis ei kahjusta asjaomase liigi kaitset.
Selleks et tagada kõikjal ELis ühtlustatud lähenemisviisi rakendamine otsustamisel selle üle, kas litsentsitud loomaaedade (1) või aretus-/kaitseprogrammidega taotletavad eesmärgid, mis ei kahjusta liigi kaitset, on õiguspärased, esitatakse lisateave.
Kuna ekspordilubade, reekspordilubade ja ELi-siseste sertifikaatide taotlused võivad erineda, peavad liikmesriigid üldjuhul hindama taotleja esitatud tõendeid juhtumipõhiselt.
Miinimumnõue on, et kõik taotlejad peavad esitama tõendid, mis kinnitavad järgmist: — ELis asuv loomaaed on registreeritud kooskõlas nõukogu direktiiviga 1999/22/EÜ (2) (ELi loomaaedade direktiiv); — kolmanda riigi loomaaed osaleb tunnustatud aretusprogrammis (nt sellises aretus- või kaitseprogrammis, nagu Euroopa ohustatud liikide programm, Ameerika liigikaitse kava, Aasia ja Austraalia liigikaitsekorralduse programm või üleilmne liigikaitsekorralduse kava); — sihtriigi pädev asutus on varjupaiga/päästekeskuse registreerinud ja teeb selle üle järelevalvet.
Kui taotluses esitatud teave on ebaselge või kui esineb kahtlusi/muresid seoses asutuse või aretus-/kaitseprogrammiga taotletava eesmärgi õiguspärasusega, peaks korraldusasutus küsima üksikasjalikumat teavet.
(1) Vt joonealune märkus 25.
(2) https://eur-lex.europa.eu/legal-content/ET/TXT/?uri=celex:31999L0022